SPALI "2011Q3

บริษัท ศุภาลัย จำกัด (มหาชน) และบริษัทย่อย

หมายเหตุประกอบงบการเงินระหว่างกาล

สำหรับงวดสามเดือนและเก้าเดือนสิ้นสุดวันที่ 30 กันยายน 2554

1.	ข้อมูลทั่วไป

1.1	ข้อมูลบริษัทฯ

บริษัท ศุภาลัย จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนาในประเทศไทย ธุรกิจหลักของบริษัทฯคือการพัฒนาอสังหาริมทรัพย์ โดยมีที่อยู่ตามที่จดทะเบียนอยู่ที่ 1011 อาคาร      ศุภาลัย แกรนด์ ทาวเวอร์ ถนนพระราม 3 แขวงช่องนนทรี เขตยานนาวา กรุงเทพมหานคร

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 (ปรับปรุง 2552) เรื่อง งบการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการในงบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                        งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท ศุภาลัย จำกัด (มหาชน) และบริษัทย่อย (“กลุ่มบริษัทฯ”) และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่  31 ธันวาคม 2553 โดยไม่มีการเปลี่ยนแปลงโครงสร้างของกลุ่มบริษัทฯในระหว่างงวด

1.4	การปฏิบัติตามมาตรฐานการบัญชีใหม่ในระหว่างงวด

ในระหว่างงวด บริษัทฯและบริษัทย่อยได้ปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชีดังนี้

มาตรฐานการบัญชีข้างต้นไม่มีผลกระทบอย่างเป็นสาระสำคัญต่องบการเงินสำหรับงวดปัจจุบัน  ยกเว้นมาตรฐานการบัญชีดังต่อไปนี้

มาตรฐานการบัญชี ฉบับที่ 12 เรื่อง ภาษีเงินได้ (ถือปฏิบัติก่อนวันที่มีผลบังคับใช้)

มาตรฐานการบัญชีฉบับนี้กำหนดให้กิจการระบุผลแตกต่างชั่วคราวที่เกิดจากความแตกต่างของมูลค่าสินทรัพย์และหนี้สินระหว่างเกณฑ์ทางบัญชีและภาษีอากร เพื่อรับรู้ผลกระทบทางภาษีเป็นสินทรัพย์หรือหนี้สินภาษีเงินได้รอการตัดบัญชีตามหลักเกณฑ์ที่กำหนด ซึ่งมาตรฐานการบัญชีฉบับนี้มีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2556

อย่างไรก็ตาม บริษัทฯและบริษัทย่อยได้เลือกที่จะใช้นโยบายการบัญชีดังกล่าวในงวดปัจจุบันและปรับย้อนหลังงบการเงินปีก่อนที่แสดงเปรียบเทียบเสมือนหนึ่งว่าบริษัทฯและบริษัทย่อยได้รับรู้ผลกระทบทางภาษีเป็นสินทรัพย์หรือหนี้สินภาษีเงินได้รอการตัดบัญชีมาโดยตลอด

ผลกระทบของการเปลี่ยนแปลงนโยบายบัญชีดังกล่าวต่องบกำไรขาดทุนสำหรับงวดสามเดือนและ  เก้าเดือนสิ้นสุดวันที่ 30 กันยายน 2554 และ 2553 มีรายละเอียดดังนี้

ผลสะสมของการเปลี่ยนแปลงนโยบายการบัญชีดังกล่าวแสดงอยู่ในหมายเหตุประกอบงบการเงินข้อ 2

มาตรฐานการบัญชี ฉบับที่ 19 เรื่อง ผลประโยชน์ของพนักงาน

มาตรฐานการบัญชีฉบับนี้กำหนดให้กิจการรับรู้ผลประโยชน์ที่ให้กับพนักงานเป็นค่าใช้จ่ายเมื่อกิจการได้รับบริการจ้างงานจากพนักงานแล้ว โดยเฉพาะอย่างยิ่งกิจการจะต้องประเมินและบันทึกหนี้สินเกี่ยวกับผลประโยชน์ของพนักงานเนื่องจากเกษียณอายุ โดยใช้การคำนวณตามหลักคณิตศาสตร์ประกันภัย ซึ่งเดิมบริษัทฯและบริษัทย่อยรับรู้ผลประโยชน์ที่ให้กับพนักงานดังกล่าวเมื่อเกิดรายการ

บริษัทฯและบริษัทย่อยได้เปลี่ยนแปลงนโยบายการบัญชีดังกล่าวในงวดปัจจุบันและรับรู้หนี้สินในช่วงที่เปลี่ยนแปลงโดยใช้วิธีปรับย้อนหลังเสมือนว่าได้บันทึกค่าใช้จ่ายผลประโยชน์พนักงานตามมาตรฐานการบัญชีฉบับนี้มาโดยตลอด

ผลกระทบของการเปลี่ยนแปลงนโยบายบัญชีดังกล่าวต่องบกำไรขาดทุนสำหรับงวดสามเดือนและ   เก้าเดือนสิ้นสุดวันที่ 30 กันยายน 2554 และ 2553 มีรายละเอียดดังนี้

ผลสะสมของการเปลี่ยนแปลงนโยบายการบัญชีดังกล่าวแสดงอยู่ในหมายเหตุประกอบงบการเงินข้อ 2

มาตรฐานการบัญชี ฉบับที่ 40 (ปรับปรุง 2552) เรื่อง อสังหาริมทรัพย์เพื่อการลงทุน

มาตรฐานการบัญชีฉบับนี้กำหนดให้กิจการเลือกบันทึกอสังหาริมทรัพย์เพื่อการลงทุนด้วยวิธีราคาทุน (ต้องเปิดเผยมูลค่ายุติธรรมในหมายเหตุประกอบงบการเงิน) หรือด้วยวิธีมูลค่ายุติธรรม ซึ่งการเปลี่ยนแปลงในมูลค่ายุติธรรมให้รับรู้ในกำไรหรือขาดทุน เดิมบริษัทฯและบริษัทย่อยบันทึกอสังหาริมทรัพย์เพื่อการลงทุนภายใต้รายการที่ดิน อาคาร และอุปกรณ์ และที่ดินรอการพัฒนา ซึ่งแสดงตามวิธีราคาทุน บริษัทฯและบริษัทย่อยได้เปลี่ยนแปลงนโยบายการบัญชีโดยจัดประเภทอสังหาริมทรัพย์เพื่อการลงทุนเป็นรายการแยกต่างหาก และบันทึกด้วยวิธีราคาทุน ผลสะสมของการเปลี่ยนแปลงนโยบายการบัญชีดังกล่าวแสดงอยู่ในหมายเหตุประกอบงบการเงินข้อ 2

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยได้ใช้นโยบายการบัญชีและวิธีการคำนวณเช่นเดียวกับที่ใช้ใน งบการเงินสำหรับปีสิ้นสุดวันที่ 31 ธันวาคม 2553 ยกเว้นการเปลี่ยนแปลงนโยบายการบัญชีดังต่อไปนี้เนื่องจากการนำมาตรฐานการบัญชีฉบับปรับปรุงและมาตรฐานการบัญชีใหม่มาถือปฏิบัติ

ผลประโยชน์ของพนักงาน

ผลประโยชน์หลังออกจากงานของพนักงาน (โครงการสมทบเงิน)

บริษัทฯและพนักงานได้ร่วมกันจัดตั้งกองทุนสำรองเลี้ยงชีพ ซึ่งประกอบด้วยเงินที่พนักงานจ่ายสะสมและเงินที่บริษัทฯจ่ายสมทบให้เป็นรายเดือน สินทรัพย์ของกองทุนสำรองเลี้ยงชีพได้แยกออกจากสินทรัพย์ของบริษัทฯ เงินที่บริษัทฯจ่ายสมทบกองทุนสำรองเลี้ยงชีพบันทึกเป็นค่าใช้จ่ายเมื่อเกิดรายการ

ผลประโยชน์หลังออกจากงานของพนักงาน (โครงการผลประโยชน์)

บริษัทฯและบริษัทย่อยมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน ซึ่งบริษัทฯและบริษัทย่อยถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

บริษัทฯและบริษัทย่อยคำนวณหนี้สินตามโครงการผลประโยชน์หลังออกจากงานของพนักงานโดยใช้วิธีคิดลดแต่ละหน่วยที่ประมาณการไว้ (Projected Unit Credit Method) โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย ซึ่งหลักการประมาณการดังกล่าวต้องใช้ข้อสมมติที่หลากหลาย รวมถึงข้อสมมติเกี่ยวกับอัตราคิดลด อัตราการขึ้นเงินเดือนในอนาคต อัตราการเปลี่ยนแปลงในจำนวนพนักงาน และอัตราการมรณะ

ผลกำไรหรือขาดทุนจากการประมาณการตามหลักคณิตศาสตร์ประกันภัย (Actuarial gains and losses) สำหรับโครงการผลประโยชน์หลังออกจากงานของพนักงานจะรับรู้ทันทีในกำไรหรือขาดทุน

ในการปฏิบัติตามมาตรฐานการบัญชี ฉบับที่ 19 เรื่อง ผลประโยชน์ของพนักงาน เป็นครั้งแรก บริษัทฯและบริษัทย่อยเลือกรับรู้หนี้สินในช่วงการเปลี่ยนแปลงที่มากกว่าหนี้สินที่รับรู้ ณ วันเดียวกันตามนโยบายการบัญชีเดิม โดยใช้วิธีปรับย้อนหลังเสมือนว่าได้บันทึกค่าใช้จ่ายผลประโยชน์ของพนักงานตามมาตรฐานการบัญชีฉบับนี้มาโดยตลอด

อสังหาริมทรัพย์เพื่อการลงทุน

บริษัทฯและบริษัทย่อยบันทึกมูลค่าเริ่มแรกของอสังหาริมทรัพย์เพื่อการลงทุนในราคาทุนซึ่งรวมต้นทุนการทำรายการ หลังจากนั้น บริษัทฯและบริษัทย่อยจะบันทึกอสังหาริมทรัพย์เพื่อการลงทุนด้วยราคาทุนหักค่าเสื่อมราคาสะสมและค่าเผื่อการด้อยค่า

ค่าเสื่อมราคาของอสังหาริมทรัพย์เพื่อการลงทุนคำนวณจากราคาทุนโดยวิธีเส้นตรงตามอายุการให้ประโยชน์โดยประมาณ 5, 20 และ 30 ปี ค่าเสื่อมราคาของอสังหาริมทรัพย์เพื่อการลงทุนรวมอยู่ในการคำนวณผลการดำเนินงาน

บริษัทฯและบริษัทย่อยรับรู้ผลต่างระหว่างจำนวนเงินที่ได้รับสุทธิจากการจำหน่ายกับมูลค่าตามบัญชีของสินทรัพย์ในกำไรหรือขาดทุนในงวดที่ตัดรายการอสังหาริมทรัพย์เพื่อการลงทุนออกจากบัญชี

ภาษีเงินได้

ภาษีเงินได้ประกอบด้วยภาษีเงินได้ปัจจุบันและภาษีเงินได้รอการตัดบัญชี

ภาษีเงินได้ปัจจุบัน

บริษัทฯและบริษัทย่อยบันทึกภาษีเงินได้ปัจจุบันตามจำนวนที่คาดว่าจะจ่ายให้กับหน่วยงานจัดเก็บภาษีของรัฐโดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากร

ภาษีเงินได้รอการตัดบัญชี

บริษัทฯและบริษัทย่อยบันทึกภาษีเงินได้รอการตัดบัญชีของผลแตกต่างชั่วคราวระหว่างราคาตามบัญชีของสินทรัพย์และหนี้สิน ณ วันที่ในงบแสดงฐานะการเงินกับฐานภาษีของสินทรัพย์และหนี้สินที่เกี่ยวข้องนั้น โดยรับรู้หนี้สินภาษีเงินได้รอการตัดบัญชีของผลแตกต่างชั่วคราวที่ต้องเสียภาษีทุกรายการ แต่รับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี รวมทั้งผลขาดทุนทางภาษีที่ยังไม่ได้ใช้ในจำนวนเท่าที่มีความเป็นไปได้ค่อนข้างแน่ที่บริษัทฯและบริษัทย่อยจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้นั้น

บริษัทฯและบริษัทย่อยจะทบทวนมูลค่าตามบัญชีของสินทรัพย์ภาษีเงินได้รอการตัดบัญชีทุกวันสิ้นรอบระยะเวลาที่รายงาน และจะทำการปรับลดมูลค่าตามบัญชีดังกล่าว หากมีความเป็นไปได้ค่อนข้างแน่ว่าบริษัทฯและบริษัทย่อยจะไม่มีกำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีทั้งหมดหรือบางส่วนมาใช้ประโยชน์  นอกจากนี้บริษัทฯและบริษัทย่อยจะประเมินสินทรัพย์ภาษีเงินได้รอการตัดบัญชีที่ยังไม่ได้รับรู้ใหม่ทุกวันสิ้นรอบระยะเวลาที่รายงานและจะทำการรับรู้สินทรัพย์ภาษีเงินได้รอการตัดบัญชีที่ยังไม่ได้รับรู้นั้นได้ตามจำนวนที่มีความเป็นไปได้ค่อนข้างแน่ว่าจะมีกำไรทางภาษีในอนาคตที่จะทำให้ได้รับประโยชน์จากสินทรัพย์ภาษีเงินได้รอการตัดบัญชีดังกล่าว

บริษัทฯและบริษัทย่อยวัดมูลค่าสินทรัพย์และหนี้สินภาษีเงินได้รอการตัดบัญชีด้วยอัตราภาษีที่มีผลบังคับใช้อยู่หรือคาดการณ์ได้ค่อนข้างแน่ว่าจะมีผลบังคับใช้ ณ วันที่รายงานของปีที่สินทรัพย์ภาษีเงินได้รอการตัดบัญชีจะได้ใช้ประโยชน์หรือปีที่ต้องจ่ายชำระหนี้สินภาษีเงินได้รอการตัดบัญชี

บริษัทฯและบริษัทย่อยจะไม่รับรู้ภาษีเงินได้รอการตัดบัญชีในกำไรหรือขาดทุน หากภาษีเงินได้รอการตัดบัญชีนั้นเกิดขึ้นจากรายการที่ไม่ได้อยู่ในกำไรหรือขาดทุน บริษัทฯและบริษัทย่อยจะรับรู้รายการภาษีเงินได้รอการตัดบัญชีที่เกิดจากรายการดังกล่าวในกำไรขาดทุนเบ็ดเสร็จอื่นหรือรับรู้โดยตรงไปยังส่วนของผู้ถือหุ้น

บริษัทฯและบริษัทย่อยจะนำรายการสินทรัพย์ภาษีเงินได้รอการตัดบัญชีและรายการหนี้สินภาษีเงินได้รอการตัดบัญชีมาหักกลบกัน หากบริษัทฯและบริษัทย่อยมีสิทธิตามกฎหมายในการนำสินทรัพย์ภาษีเงินได้ปัจจุบันและหนี้สินภาษีเงินได้ปัจจุบันมาหักกลบกัน และภาษีเงินได้รอการตัดบัญชีนั้นเกี่ยวข้องกับหน่วยภาษีเดียวกันและหน่วยงานจัดเก็บภาษีเงินได้เป็นหน่วยงานเดียวกัน

2.	ผลสะสมจากการเปลี่ยนแปลงนโยบายการบัญชีเนื่องจากการนำมาตรฐานการบัญชีใหม่มาถือปฏิบัติ

ในระหว่างงวด บริษัทฯและบริษัทย่อยได้เปลี่ยนแปลงนโยบายการบัญชีที่สำคัญตามที่กล่าวใน    หมายเหตุ 1.4 และ 1.5 เนื่องจากบริษัทฯและบริษัทย่อยนำมาตรฐานการบัญชีฉบับปรับปรุงและมาตรฐานการบัญชีใหม่มาถือปฏิบัติ ผลสะสมของการเปลี่ยนแปลงนโยบายการบัญชีดังกล่าวแสดงเป็นรายการแยกต่างหากในงบแสดงการเปลี่ยนแปลงส่วนของผู้ถือหุ้น

ผลสะสมต่อกำไรสะสมต้นงวดของปี 2554 และปี 2553 จากการเปลี่ยนแปลงนโยบายการบัญชีเนื่องจากการนำมาตรฐานการบัญชีใหม่มาถือปฏิบัติและมีการปรับย้อนหลังงบการเงิน ประกอบด้วย

จำนวนเงินของรายการปรับปรุงที่มีผลกระทบต่อรายการในงบแสดงฐานะการเงิน ณ วันที่                          31 ธันวาคม 2553 และงบกำไรขาดทุนสำหรับงวดสามเดือนและเก้าเดือนสิ้นสุดวันที่ 30 กันยายน 2553 มีดังนี้

3.	มาตรฐานการบัญชีใหม่ที่ออกในระหว่างงวดแต่ยังไม่มีผลบังคับใช้

ในระหว่างงวด สภาวิชาชีพบัญชีได้ออกการตีความมาตรฐานการบัญชีฉบับที่ 10 เรื่อง ความช่วยเหลือจากรัฐบาล - กรณีที่ไม่มีความเกี่ยวข้องอย่างเฉพาะเจาะจงกับกิจกรรมดำเนินงาน ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2556

# 4.	รายการธุรกิจกับกิจการที่เกี่ยวข้องกัน

ในระหว่างงวด บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯ บริษัทย่อย และบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯกับกิจการที่เกี่ยวข้องกันมีรายละเอียดดังนี้

ในระหว่างงวดเก้าเดือนสิ้นสุดวันที่ 30 กันยายน 2554 ไม่มีการเคลื่อนไหวของเงินกู้ยืมระยะยาวจากกรรมการ

ในระหว่างงวดเก้าเดือนสิ้นสุดวันที่ 30 กันยายน 2554 เงินให้กู้ยืมระยะสั้นแก่กิจการที่เกี่ยวข้องกันและเงินกู้ยืมระยะสั้นจากกรรมการมีการเคลื่อนไหวดังต่อไปนี้

# 5.	ต้นทุนโครงการพัฒนาอสังหาริมทรัพย์เพื่อขาย

รายการเปลี่ยนแปลงของต้นทุนโครงการพัฒนาอสังหาริมทรัพย์เพื่อขายสำหรับงวดเก้าเดือนสิ้นสุดวันที่ 30 กันยายน 2554 สรุปได้ดังนี้

ในระหว่างงวดเก้าเดือนสิ้นสุดวันที่ 30 กันยายน 2554 และ 2553 บริษัทฯและบริษัทย่อยได้รวมต้นทุนการกู้ยืมเข้าเป็นต้นทุนของโครงการพัฒนาอสังหาริมทรัพย์เพื่อขาย โดยคำนวณจากอัตราการตั้งขึ้นเป็นทุนซึ่งเป็นอัตราถัวเฉลี่ยถ่วงน้ำหนักของเงินกู้ดังนี้

บริษัทฯและบริษัทย่อยได้นำที่ดินพร้อมสิ่งปลูกสร้างในโครงการไปจดจำนองไว้กับธนาคารเพื่อเป็นหลักประกันเงินเบิกเกินบัญชี เงินกู้ยืม การออกหนังสือค้ำประกัน และการอาวัลตั๋วสัญญาใช้เงิน สรุปได้ดังนี้

# 6.	เงินลงทุนในบริษัทย่อย

# 7.	อสังหาริมทรัพย์เพื่อการลงทุน

รายการเปลี่ยนแปลงของบัญชีอสังหาริมทรัพย์เพื่อการลงทุนสำหรับงวดเก้าเดือนสิ้นสุดวันที่              30 กันยายน 2554 สรุปได้ดังนี้

บริษัทฯและบริษัทย่อยได้นำอสังหาริมทรัพย์เพื่อการลงทุนไปจดจำนองไว้กับธนาคารเพื่อเป็นหลักประกันเงินเบิกเกินบัญชี และการออกหนังสือค้ำประกัน สรุปได้ดังนี้

# 8. 	ที่ดิน อาคารและอุปกรณ์

รายการเปลี่ยนแปลงของบัญชีที่ดิน อาคารและอุปกรณ์สำหรับงวดเก้าเดือนสิ้นสุดวันที่ 30 กันยายน 2554 สรุปได้ดังนี้

บริษัทฯและบริษัทย่อยได้นำที่ดินและอาคารไปจดจำนองไว้กับธนาคารเพื่อเป็นหลักประกันเงินเบิกเกินบัญชี เงินกู้ยืมและหุ้นกู้มีประกัน สรุปได้ดังนี้

# 9.	เงินกู้ยืมระยะยาวจากธนาคาร

การเปลี่ยนแปลงของบัญชีเงินกู้ยืมระยะยาวสำหรับงวดเก้าเดือนสิ้นสุดวันที่ 30 กันยายน 2554             มีรายละเอียดดังนี้

ในระหว่างงวดเก้าเดือนสิ้นสุดวันที่ 30 กันยายน 2554 บริษัทฯ ได้เข้าทำสัญญากู้ยืมเงินกับธนาคารพาณิชย์หลายแห่ง วงเงินกู้ยืมรวม 5,026 ล้านบาท คิดดอกเบี้ยในอัตราที่อ้างอิงกับอัตราดอกเบี้ยเงินให้กู้ยืมขั้นต่ำของธนาคาร (MLR) โดยมีเงื่อนไขการชำระคืนร้อยละ 70 ของราคาขายโดยไม่ต่ำกว่าจำนวนที่ธนาคารกำหนดเมื่อมีการไถ่ถอนโฉนดที่ดิน โดยต้องชำระคืนเงินต้นทั้งหมดภายในเดือนสิงหาคม 2559

เงินกู้ยืมของบริษัทฯค้ำประกันโดยการจดจำนองที่ดินพร้อมสิ่งปลูกสร้างที่มีอยู่และจะมีในภายหน้าในโครงการของบริษัทฯ

สัญญาเงินกู้ยืมส่วนใหญ่ได้ระบุข้อปฏิบัติและข้อจำกัดที่บริษัทฯต้องถือปฏิบัติบางประการตามที่ระบุในสัญญา เช่น การจ่ายเงินปันผล การลดทุนเรือนหุ้น การควบหรือรวมกิจการกับ นิติบุคคลอื่น การดำรงอัตราส่วนหนี้สินรวมต่อส่วนของผู้ถือหุ้น และอัตราส่วนความสามารถในการชำระหนี้ให้เป็นไปตามสัญญา

# 10.	หุ้นกู้

การเปลี่ยนแปลงของบัญชีหุ้นกู้สำหรับงวดเก้าเดือนสิ้นสุดวันที่ 30 กันยายน 2554 มีรายละเอียดดังนี้

เมื่อวันที่ 28 เมษายน 2554 ที่ประชุมสามัญผู้ถือหุ้นประจำปี 2554 ของบริษัทฯได้มีมติอนุมัติให้ยกเลิกการออกและเสนอขายหุ้นกู้วงเงินไม่เกิน 5,000 ล้านบาท ตามที่ได้รับอนุมัติจากที่ประชุมสามัญผู้ถือหุ้น ประจำปี 2553 เมื่อวันที่ 21 เมษายน 2553 ซึ่งเหลือวงเงินที่จะออกได้อีก 2,005 ล้านบาท และอนุมัติให้ออกและเสนอขายหุ้นกู้ใหม่ทุกประเภท (ทั้งชนิดมีประกันและไม่มีประกัน) ในวงเงินไม่เกิน 5,000 ล้านบาท โดยให้คณะกรรมการบริษัทฯมีอำนาจพิจารณากำหนดรายละเอียดและเงื่อนไขอื่น ๆ ที่เกี่ยวกับการออกและเสนอขายหุ้นกู้

ภายใต้สัญญาหุ้นกู้ บริษัทฯต้องปฏิบัติตามเงื่อนไขทางการเงินบางประการ เช่น การดำรงอัตราส่วนหนี้สินต่อส่วนของผู้ถือหุ้น และการจ่ายเงินปันผล เป็นต้น

11.	ภาษีเงินได้นิติบุคคล/สินทรัพย์ภาษีเงินได้รอการตัดบัญชี

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ภาษีเงินได้นิติบุคคลสำหรับงวดสามเดือนและเก้าเดือนสิ้นสุดวันที่ 30 กันยายน 2554 และ 2553 ประกอบไปด้วย

สินทรัพย์ภาษีเงินได้รอการตัดบัญชีส่วนใหญ่ประกอบด้วยผลแตกต่างชั่วคราวที่เกิดจากรายการค่าเผื่อผลขาดทุนจากการลดมูลค่าของโครงการ ค่าเผื่อการด้อยค่าของเงินมัดจำซื้อที่ดิน เงินรับล่วงหน้าจากลูกค้า ประมาณการหนี้สินที่อาจเกิดขึ้นจากคดีความ  และสำรองผลประโยชน์ระยะยาวของพนักงาน

12. 	กำไรต่อหุ้น

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

13.	การเสนอข้อมูลทางการเงินจำแนกตามส่วนงาน

บริษัทฯและบริษัทย่อยดำเนินกิจการใน 2 ส่วนงานหลักคือ (1) ธุรกิจอสังหาริมทรัพย์ และ (2) โรงแรมและการบริหารจัดการ และดำเนินธุรกิจในส่วนงานทางภูมิศาสตร์หลักในประเทศ ข้อมูลทางการเงินจำแนกตามส่วนงานของบริษัทฯและบริษัทย่อยสำหรับงวดสามเดือนและเก้าเดือนสิ้นสุดวันที่ 30 กันยายน 2554 และ 2553 มีดังต่อไปนี้

บริษัทฯและบริษัทย่อยใช้เกณฑ์ในการกำหนดราคาระหว่างกันตามที่กล่าวไว้ในหมายเหตุประกอบงบการเงินข้อ 4

# 14.	ภาระผูกพันและหนี้สินที่อาจเกิดขึ้น

# 14.1	ภาระผูกพันเกี่ยวกับรายจ่ายฝ่ายทุน

ก)	ณ วันที่ 30 กันยายน 2554 บริษัทฯและบริษัทย่อยมีภาระผูกพันเกี่ยวกับสัญญาก่อสร้างโครงการต่าง ๆ ที่ได้ทำสัญญากับผู้รับเหมาไว้แล้วเป็นจำนวนเงิน 3,703 ล้านบาท (งบการเงินเฉพาะกิจการ: 3,580 ล้านบาท)

ข) 	ณ วันที่ 30 กันยายน 2554 บริษัทฯมีภาระผูกพันที่เกี่ยวข้องกับการซื้อที่ดินเป็นจำนวนเงินประมาณ 1,100 ล้านบาท

# 14.2	การค้ำประกัน

ณ วันที่ 30 กันยายน 2554 มีหนังสือค้ำประกันที่ออกโดยธนาคารในนามของบริษัทฯและบริษัทย่อยให้กับองค์การรัฐบาลเพื่อค้ำประกันระบบสาธารณูปโภคเหลืออยู่เป็นจำนวนเงิน 624 ล้านบาท (งบการเงินเฉพาะกิจการ: 551 ล้านบาท) และเพื่อค้ำประกันกับเจ้าหนี้การค้าเป็นจำนวนเงิน23 ล้านบาท (งบการเงินเฉพาะกิจการ: 23 ล้านบาท)

# 14.3	คดีฟ้องร้อง

ก)	บริษัทฯถูกฟ้องร้องในคดีต่าง ๆ เกี่ยวกับการผิดสัญญา การเลิกสัญญา การเรียกเงินคืน และค่าเสียหาย ทุนทรัพย์รวมประมาณ 123 ล้านบาท ขณะนี้คดีส่วนใหญ่อยู่ในระหว่างการพิจารณาของศาลอุทธรณ์และศาลฎีกา ซึ่งบริษัทฯประมาณค่าความเสียหายที่อาจเกิดขึ้นและบันทึกประมาณการหนี้สินที่อาจเกิดขึ้นจากคดีความจำนวน 41 ล้านบาท ตามความเห็นของ             ฝ่ายกฎหมายของบริษัทฯ

ข)	ในปี 2549 บริษัทฯได้ทำสัญญาจะซื้อจะขายที่ดินกับบริษัทแห่งหนึ่งจำนวน 550 ล้านบาท และ     จ่ายชำระเงินมัดจำค่าที่ดินจำนวน 50 ล้านบาทให้แก่ผู้ขายแล้ว ต่อมาบริษัทฯพบว่าที่ดินดังกล่าวอยู่ในแนวเขตการก่อสร้างทางพิเศษทำให้เนื้อที่ดินขาดหายไปจนไม่สามารถพัฒนาให้สมประโยชน์ตามโครงการที่วางไว้ จึงได้ทำการบอกเลิกสัญญาจะซื้อจะขายที่ดินดังกล่าวและเรียกเงินคืนจากผู้ขายพร้อมค่าเสียหาย ในระหว่างปี 2550 ผู้ขายฟ้องบริษัทฯว่าผิดสัญญาและให้บริษัทฯรับโอนกรรมสิทธิ์ที่ดินดังกล่าวพร้อมทั้งชำระเงินจำนวน 500 ล้านบาทและค่าเสียหาย อย่างไรก็ตาม บริษัทฯดำเนินการฟ้องแย้งเรียกเงินมัดจำคืนและค่าเสียหาย ทั้งนี้ในระหว่างปี 2551 ศาลชั้นต้นมีคำพิพากษาว่าผู้ขายไม่มีสิทธิบังคับให้บริษัทฯรับโอนกรรมสิทธิ์ที่ดินและไม่ต้องชำระค่าที่ดินส่วนที่เหลือ ขณะเดียวกันบริษัทฯก็ไม่สามารถเรียกเงินมัดจำคืนจากผู้ขายได้ ด้วยเหตุดังกล่าว บริษัทฯจึงได้บันทึกค่าเผื่อการด้อยค่าของเงินมัดจำค่าซื้อที่ดินจำนวน 50 ล้านบาท อย่างไรก็ตามบริษัทฯได้ยื่นอุทธรณ์คำพิพากษาซึ่งขณะนี้อยู่ในระหว่างการพิจารณาของศาลอุทธรณ์

# 15.	เงินปันผล

เงินปันผลที่ประกาศจ่ายในระหว่างงวดเก้าเดือนสิ้นสุดวันที่ 30 กันยายน 2554 และ 2553 มีรายละเอียดดังนี้

# 16.	เหตุการณ์ภายหลังรอบระยะเวลารายงาน

ก)	การเปลี่ยนแปลงอัตราภาษีเงินได้นิติบุคล

ณ วันที่ 30 กันยายน 2554 บริษัทฯและบริษัทย่อยมียอดคงเหลือของสินทรัพย์ภาษีเงินได้รอการตัดบัญชีจำนวนเงิน 305 ล้านบาท (งบการเงินเฉพาะกิจการ: 261 ล้านบาท) ซึ่งคำนวณโดยใช้อัตราภาษีเงินได้นิติบุคคลร้อยละ 30 ซึ่งเป็นอัตราภาษีที่มีผลบังคับใช้ ณ วันสิ้นรอบระยะเวลารายงาน อย่างไรก็ตาม เมื่อวันที่ 11 ตุลาคม 2554 ที่ประชุมคณะรัฐมนตรี มีมติอนุมัติลดอัตราภาษีเงินได้นิติบุคคลจาก 30% เป็น 23% ในปี 2555 และเป็น 20% ตั้งแต่ปี 2556 เป็นต้นไป ซึ่งหากบริษัทฯและบริษัทย่อยใช้อัตราภาษีใหม่ดังกล่าวในการคำนวณภาษีเงินได้จะมีผลกระทบให้สินทรัพย์ภาษีเงินได้รอการตัดบัญชี ณ วันที่ 30 กันยายน 2554 มีมูลค่าลดลงจำนวนประมาณ 89ล้านบาท (งบการเงินเฉพาะกิจการ: 77 ล้านบาท)

ทั้งนี้บริษัทฯจะรับรู้ผลกระทบดังกล่าวในงบการเงินเมื่อได้มีการตรากฎหมายลดอัตราภาษีนี้แล้วซึ่งคาดว่าจะเกิดขึ้นในไตรมาสที่ 4 ของปีปัจจุบัน

ข)	เหตุการณ์อุทกภัย

ในระหว่างเดือนตุลาคมถึงเดือนพฤศจิกายน 2554 ได้เกิดอุทกภัยอย่างร้ายแรงในประเทศไทย โดยน้ำได้เข้าท่วมพื้นที่ตั้งของโครงการพัฒนาอสังหาริมทรัพย์เพื่อขายบางแห่งของบริษัทฯ     ทำให้บริษัทฯต้องหยุดการก่อสร้างบ้านและชะลอการขายบ้านในโครงการดังกล่าวเป็นการชั่วคราว อย่างไรก็ตาม ฝ่ายบริหารของบริษัทฯคาดว่าความเสียหายที่เกิดขึ้นจากเหตุการณ์ดังกล่าวจะไม่มีผลกระทบที่เป็นสาระสำคัญต่องบการเงิน ทั้งนี้ บริษัทฯยังไม่สามารถประเมินผลกระทบต่องบการเงินของบริษัทฯได้ในขณะนี้

# 17.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการของบริษัทฯ เมื่อวันที่ 8 พฤศจิกายน 2554

| มาตรฐานการบัญชี | มาตรฐานการบัญชี |

| ฉบับที่ 1 (ปรับปรุง 2552) | การนำเสนองบการเงิน |

| ฉบับที่ 2 (ปรับปรุง 2552) | สินค้าคงเหลือ |

| ฉบับที่ 7 (ปรับปรุง 2552) | งบกระแสเงินสด |

| ฉบับที่ 8 (ปรับปรุง 2552) | นโยบายการบัญชี การเปลี่ยนแปลงประมาณการทางบัญชี และข้อผิดพลาด |

| ฉบับที่ 10 (ปรับปรุง 2552) | เหตุการณ์ภายหลังรอบระยะเวลารายงาน |

| ฉบับที่ 11 (ปรับปรุง 2552) | สัญญาก่อสร้าง |

| ฉบับที่ 12 | ภาษีเงินได้ |

| ฉบับที่ 16 (ปรับปรุง 2552) | ที่ดิน อาคาร และอุปกรณ์ |

| ฉบับที่ 17 (ปรับปรุง 2552) | สัญญาเช่า |

| ฉบับที่ 18 (ปรับปรุง 2552) | รายได้ |

| ฉบับที่ 19 | ผลประโยชน์ของพนักงาน |

| ฉบับที่ 23 (ปรับปรุง 2552) | ต้นทุนการกู้ยืม |

| ฉบับที่ 24 (ปรับปรุง 2552) | การเปิดเผยข้อมูลเกี่ยวกับบุคคลหรือกิจการที่เกี่ยวข้องกัน |

| ฉบับที่ 26 | การบัญชีและการรายงานโครงการผลประโยชน์เมื่อออกจากงาน |

| ฉบับที่ 27 (ปรับปรุง 2552) | งบการเงินรวมและงบการเงินเฉพาะกิจการ |

| ฉบับที่ 28 (ปรับปรุง 2552) | เงินลงทุนในบริษัทร่วม |

| ฉบับที่ 29 | การรายงานทางการเงินในสภาพเศรษฐกิจที่เงินเฟ้อรุนแรง |

| ฉบับที่ 31 (ปรับปรุง 2552) | ส่วนได้เสียในการร่วมค้า |

| ฉบับที่ 33 (ปรับปรุง 2552) | กำไรต่อหุ้น |

| ฉบับที่ 34 (ปรับปรุง 2552) | งบการเงินระหว่างกาล |

| ฉบับที่ 36 (ปรับปรุง 2552) | การด้อยค่าของสินทรัพย์ |

| ฉบับที่ 37 (ปรับปรุง 2552) | ประมาณการหนี้สิน หนี้สินที่อาจเกิดขึ้น และสินทรัพย์ที่อาจเกิดขึ้น |

| ฉบับที่ 38 (ปรับปรุง 2552) | สินทรัพย์ไม่มีตัวตน |

| ฉบับที่ 40 (ปรับปรุง 2552) | อสังหาริมทรัพย์เพื่อการลงทุน |

| มาตรฐานการรายงานทางการเงิน | มาตรฐานการรายงานทางการเงิน |

| ฉบับที่ 2 | การจ่ายโดยใช้หุ้นเป็นเกณฑ์ |

| ฉบับที่ 3 (ปรับปรุง 2552) | การรวมธุรกิจ |

| ฉบับที่ 5 (ปรับปรุง 2552) | สินทรัพย์ไม่หมุนเวียนที่ถือไว้เพื่อขายและการดำเนินงานที่ยกเลิก |

| ฉบับที่ 6 | การสำรวจและประเมินค่าแหล่งทรัพยากรแร่ |



| การตีความมาตรฐานการรายงานทางการเงิน | การตีความมาตรฐานการรายงานทางการเงิน |

| ฉบับที่ 15 | สัญญาการก่อสร้างอสังหาริมทรัพย์ |

| การตีความมาตรฐานการบัญชี |  |

| ฉบับที่ 21 | ภาษีเงินได้ - การได้รับประโยชน์จากสินทรัพย์ที่ไม่ได้คิดค่าเสื่อมราคาที่ตีราคาใหม่ |

| ฉบับที่ 25 | ภาษีเงินได้ - การเปลี่ยนแปลงสถานภาพทางภาษีของกิจการหรือของผู้ถือหุ้น |

| ฉบับที่ 31 | รายได้ - รายการแลกเปลี่ยนเกี่ยวกับบริการโฆษณา |



|  |  |  | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

| กำไรสำหรับงวดเพิ่มขึ้น (ลดลง) | 15,092 | (1,033) | 13,585 | (338) |

| กำไรต่อหุ้นขั้นพื้นฐาน (บาท) | 0.01 | (0.00) | 0.01 | (0.00) |



|  |  |  | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

| กำไรสำหรับงวดเพิ่มขึ้น | 7,960 | 15,040 | 7,421 | 22,943 |

| กำไรต่อหุ้นขั้นพื้นฐาน (บาท) | 0.00 | 0.01 | 0.00 | 0.01 |



|  |  |  | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

| กำไรสำหรับงวดลดลง | (1,183) | (1,086) | (1,001) | (920) |

| กำไรต่อหุ้นขั้นพื้นฐาน (บาท) | (0.00) | (0.00) | (0.00) | (0.00) |



|  |  |  | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

| กำไรสำหรับงวดลดลง | (3,549) | (3,258) | (3,004) | (2,761) |

| กำไรต่อหุ้นขั้นพื้นฐาน (บาท) | (0.00) | (0.00) | (0.00) | (0.00) |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

| ผลสะสมจากการเปลี่ยนแปลงนโยบาย                   การบัญชีเรื่อง: |  |  |  |  |

| ผลประโยชน์ของพนักงาน | (36,624) | (32,280) | (32,345) | (28,664) |

| ภาษีเงินได้ | 331,841 | 310,867 | 290,779 | 262,968 |

| รวม | 295,217 | 278,587 | 258,434 | 234,304 |



|  | (หน่วย: พันบาท) | (หน่วย: พันบาท) |

|  | 31 ธันวาคม 2553 | 31 ธันวาคม 2553 |

|  | งบการเงินรวม | งบการเงิน   เฉพาะกิจการ |

| งบแสดงฐานะการเงิน |  |  |

| สินทรัพย์เพิ่มขึ้น (ลดลง) |  |  |

| ต้นทุนโครงการพัฒนาอสังหาริมทรัพย์เพื่อขาย | 35,392 | 35,392 |

| อสังหาริมทรัพย์เพื่อการลงทุน | 882,512 | 829,108 |

| ที่ดิน อาคาร และอุปกรณ์ | (747,489) | (856,519) |

| ที่ดินรอการพัฒนา | (170,415) | (7,981) |

| สินทรัพย์ภาษีเงินได้รอการตัดบัญชี | 337,717 | 290,570 |

|  | 337,717 | 290,570 |

| หนี้สินและส่วนของผู้ถือหุ้นเพิ่มขึ้น (ลดลง) |  |  |

| สำรองผลประโยชน์ระยะยาวของพนักงาน | 36,624 | 32,345 |

| องค์ประกอบอื่นของส่วนผู้ถือหุ้น | (209) | (209) |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย | 6,085 | - |

| กำไรสะสมของบริษัทฯ - ยังไม่ได้จัดสรร | 295,217 | 258,434 |

|  | 337,717 | 290,570 |



|  | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่  30 กันยายน 2553 | สำหรับงวดสามเดือนสิ้นสุดวันที่  30 กันยายน 2553 |

|  | งบการเงินรวม | งบการเงิน                เฉพาะกิจการ |

| งบกำไรขาดทุน |  |  |

| ค่าใช้จ่ายพนักงานเพิ่มขึ้น | (1,086) | (920) |

| ภาษีเงินได้นิติบุคคลเพิ่มขึ้น | (1,033) | (338) |

| กำไรส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อยลดลง | 332 | - |

| กำไรส่วนที่เป็นของผู้ถือหุ้นของบริษัทฯ ลดลง | (1,787) | (1,258) |

| กำไรต่อหุ้นขั้นพื้นฐานลดลง (บาท) | (0.00) | (0.00) |

|  | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่  30 กันยายน 2553 | สำหรับงวดเก้าเดือนสิ้นสุดวันที่  30 กันยายน 2553 |

|  | งบการเงินรวม | งบการเงิน                เฉพาะกิจการ |

| งบกำไรขาดทุน |  |  |

| ค่าใช้จ่ายพนักงานเพิ่มขึ้น | (3,258) | (2,761) |

| ภาษีเงินได้นิติบุคคลลดลง | 15,040 | 22,943 |

| กำไรส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อยเพิ่มขึ้น | (231) | - |

| กำไรส่วนที่เป็นของผู้ถือหุ้นของบริษัทฯเพิ่มขึ้น | 11,551 | 20,182 |

| กำไรต่อหุ้นขั้นพื้นฐานเพิ่มขึ้น (บาท) | 0.01 | 0.01 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |  |  |

|  | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา | นโยบายการกำหนดราคา |

|  | 2554 | 2554 | 2553 | 2554 | 2554 | 2554 | 2553 |  |  |

|  |  | (ปรับปรุงใหม่) | (ปรับปรุงใหม่) | (ปรับปรุงใหม่) |  | (ปรับปรุงใหม่) | (ปรับปรุงใหม่) | (ปรับปรุงใหม่) |  |

| รายการธุรกิจกับบริษัทย่อย |  |  |  |  |  |  |  |  |  |

| (ตัดออกจากงบการเงินรวมแล้ว) | (ตัดออกจากงบการเงินรวมแล้ว) | (ตัดออกจากงบการเงินรวมแล้ว) |  |  |  |  |  |  |  |

| รายได้ค่าเช่า | - | - | - | 0.3 | 0.3 | 0.3 | 0.3 | ราคาตามสัญญา | ราคาตามสัญญา |

| ดอกเบี้ยรับ | - | - | - | 2.0 | 2.0 | 2.0 | 0.9 | ร้อยละ 4.2 ต่อปี | ร้อยละ 4.2 ต่อปี |

|  |  |  |  |  |  |  |  | (2553: ร้อยละ 4.5 - 4.6  ต่อปี) | (2553: ร้อยละ 4.5 - 4.6  ต่อปี) |

| ค่าบริหารจัดการอาคาร | - | - | - | 0.8 | 0.8 | 0.8 | 0.8 | ราคาตามสัญญา | ราคาตามสัญญา |

| รายการธุรกิจกับบุคคล          และกิจการที่เกี่ยวข้องกัน | รายการธุรกิจกับบุคคล          และกิจการที่เกี่ยวข้องกัน | รายการธุรกิจกับบุคคล          และกิจการที่เกี่ยวข้องกัน |  |  |  |  |  |  |  |

| ซื้อวัสดุก่อสร้าง | 15.8 | 15.8 | 28.0 | 15.2 | 15.2 | 15.2 | 27.8 | ใกล้เคียงกับราคาที่ซื้อจากรายอื่น | ใกล้เคียงกับราคาที่ซื้อจากรายอื่น |

| ค่าตอบแทนกรรมการและผู้บริหาร | ค่าตอบแทนกรรมการและผู้บริหาร | ค่าตอบแทนกรรมการและผู้บริหาร |  |  |  |  |  |  |  |

| เงินเดือนและผลประโยชน์อื่น | 35.3 | 35.3 | 30.9 | 28.8 | 28.8 | 28.8 | 30.1 |  |  |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |  |  |

|  | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา | นโยบายการกำหนดราคา |

|  | 2554 | 2554 | 2553 | 2554 | 2554 | 2554 | 2553 |  |  |

|  |  | (ปรับปรุงใหม่) | (ปรับปรุงใหม่) | (ปรับปรุงใหม่) |  | (ปรับปรุงใหม่) | (ปรับปรุงใหม่) | (ปรับปรุงใหม่) |  |

| รายการธุรกิจกับบริษัทย่อย |  |  |  |  |  |  |  |  |  |

| (ตัดออกจากงบการเงินรวมแล้ว) | (ตัดออกจากงบการเงินรวมแล้ว) | (ตัดออกจากงบการเงินรวมแล้ว) |  |  |  |  |  |  |  |

| รายได้จากการขายอสังหาริมทรัพย์ | - | - | - | - | - | - | 9.6 | ราคาตามสัญญา | ราคาตามสัญญา |

| รายได้ค่าเช่า | - | - | - | 0.9 | 0.9 | 0.9 | 0.9 | ราคาตามสัญญา | ราคาตามสัญญา |

| ดอกเบี้ยรับ | - | - | - | 4.0 | 4.0 | 4.0 | 4.6 | ร้อยละ 4.2 ต่อปี | ร้อยละ 4.2 ต่อปี |

|  |  |  |  |  |  |  |  | (2553: ร้อยละ 4.5 - 5.9  ต่อปี) | (2553: ร้อยละ 4.5 - 5.9  ต่อปี) |

| ค่าบริหารจัดการอาคาร | - | - | - | 2.3 | 2.3 | 2.3 | 2.3 | ราคาตามสัญญา | ราคาตามสัญญา |

| รายการธุรกิจกับบุคคล     และกิจการที่เกี่ยวข้องกัน | รายการธุรกิจกับบุคคล     และกิจการที่เกี่ยวข้องกัน | รายการธุรกิจกับบุคคล     และกิจการที่เกี่ยวข้องกัน |  |  |  |  |  |  |  |

| ซื้อวัสดุก่อสร้าง | 52.2 | 52.2 | 57.1 | 50.6 | 50.6 | 50.6 | 56.1 | ใกล้เคียงกับราคาที่ซื้อจากรายอื่น | ใกล้เคียงกับราคาที่ซื้อจากรายอื่น |

| ดอกเบี้ยจ่ายกรรมการ | 1.0 | 1.0 | - | - | - | - | - | อัตราต้นทุนเงินกู้ในเดือน  ที่ผ่านมาของผู้กู้ลบด้วย 0.5% | อัตราต้นทุนเงินกู้ในเดือน  ที่ผ่านมาของผู้กู้ลบด้วย 0.5% |

| ค่าตอบแทนกรรมการและผู้บริหาร | ค่าตอบแทนกรรมการและผู้บริหาร | ค่าตอบแทนกรรมการและผู้บริหาร |  |  |  |  |  |  |  |

| เงินเดือนและผลประโยชน์อื่น | 106.1 | 106.1 | 98.2 | 91.6 | 91.6 | 91.6 | 95.2 |  |  |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | ลักษณะความสัมพันธ์ | 30 กันยายน 2554 | 31 ธันวาคม 2553 | 30 กันยายน 2554 | 31 ธันวาคม 2553 |

|  |  |  | (ตรวจสอบแล้ว) |  | (ตรวจสอบแล้ว) |

| เงินให้กู้ยืมระยะสั้นแก่กิจการที่เกี่ยวข้องกัน | เงินให้กู้ยืมระยะสั้นแก่กิจการที่เกี่ยวข้องกัน |  |  |  |  |

| บริษัท ศุภาลัยอิสาน จำกัด | บริษัทย่อย | - | - | 147,517 | 92,362 |

| บริษัท ภูเก็ต เอสเตท จำกัด | บริษัทย่อย | - | - | 76,009 | - |

| รวม |  | - | - | 223,526 | 92,362 |

|  |  |  |  |  |  |

| ลูกหนี้อื่น - กิจการที่เกี่ยวข้องกัน |  |  |  |  |  |

| บริษัท หาดใหญ่นครินทร์ จำกัด | บริษัทย่อย | - | - | - | 1,712 |

|  |  |  |  |  |  |

| เจ้าหนี้การค้า - กิจการที่เกี่ยวข้องกัน |  |  |  |  |  |

| บริษัท ดูราฟลอร์ จำกัด | มีกรรมการร่วมกัน | 6,713 | 13,834 | 6,713 | 13,834 |

| บริษัท ผลิตภัณฑ์ตราเพชร จำกัด (มหาชน) 	(เดิมชื่อ บริษัทกระเบื้องหลังคาตราเพชร จำกัด (มหาชน)) | มีกรรมการร่วมกัน | 3,305 | 4,115 | 3,305 | 4,115 |

| รวม |  | 10,018 | 17,949 | 10,018 | 17,949 |

|  |  |  |  |  |  |

| เงินกู้ยืมระยะสั้นจากกรรมการ |  |  |  |  |  |

| กรรมการของบริษัท หาดใหญ่ นครินทร์ จำกัด |  | - | 31,544 | - | - |

| กรรมการของบริษัท ศุภาลัย     อิสาน จำกัด |  | - | 97,020 | - | - |

| รวม |  | - | 128,564 | - | - |

|  |  |  |  |  |  |

| เจ้าหนี้อื่น - กิจการที่เกี่ยวข้องกัน |  |  |  |  |  |

| บริษัท ศุภาลัย พรอพเพอร์ตี้                 แมเนจเม้นท์ จำกัด | บริษัทย่อย | - | - | 20 | 137 |

|  |  |  |  |  |  |

| เงินกู้ยืมระยะยาวจากกรรมการ | เงินกู้ยืมระยะยาวจากกรรมการ |  |  |  |  |

| กรรมการของบริษัท ภูเก็ต เอสเตท จำกัด | กรรมการของบริษัท ภูเก็ต เอสเตท จำกัด | 330 | 330 | - | - |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

|  | 1 มกราคม  2554 | เพิ่มขึ้น | ลดลง | 30 กันยายน    2554 |

|  | (ตรวจสอบแล้ว) |  |  |  |

| เงินกู้ยืมระยะสั้นจากกรรมการ |  |  |  |  |

| กรรมการของบริษัท หาดใหญ่นครินทร์ จำกัด |  |  |  |  |

| เงินกู้ยืม | 31,000 | - | (31,000) | - |

| ดอกเบี้ยค้างจ่าย | 544 | 168 | (712) | - |

|  | 31,544 | 168 | (31,712) | - |

| กรรมการของบริษัท ศุภาลัยอิสาน จำกัด |  |  |  |  |

| เงินกู้ยืม | 97,000 | 17,000 | (114,000) | - |

| ดอกเบี้ยค้างจ่าย | 20 | 482 | (502) | - |

|  | 97,020 | 17,482 | (114,502) | - |

| กรรมการของบริษัท ภูเก็ต เอสเตท จำกัด |  |  |  |  |

| เงินกู้ยืม | - | 40,000 | (40,000) | - |

| ดอกเบี้ยค้างจ่าย | - | 338 | (338) | - |

|  | - | 40,338 | (40,338) | - |

| รวม | 128,564 | 57,988 | (186,552) | - |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | 1 มกราคม  2554 | เพิ่มขึ้น | ลดลง | 30 กันยายน    2554 |

|  | (ตรวจสอบแล้ว) |  |  |  |

| เงินให้กู้ยืมระยะสั้นแก่กิจการที่เกี่ยวข้องกัน |  |  |  |  |

| บริษัท ศุภาลัยอิสาน จำกัด |  |  |  |  |

| เงินให้กู้ยืม | 91,900 | 208,935 | (153,335) | 147,500 |

| ดอกเบี้ยค้างรับ | 462 | 3,316 | (3,761) | 17 |

|  | 92,362 | 212,251 | (157,096) | 147,517 |

| บริษัท ภูเก็ต เอสเตท จำกัด |  |  |  |  |

| เงินให้กู้ยืม | - | 76,000 | - | 76,000 |

| ดอกเบี้ยค้างรับ | - | 726 | (717) | 9 |

|  | - | 76,726 | (717) | 76,009 |

| รวม | 92,362 | 288,977 | (157,813) | 223,526 |



|  |  | (หน่วย: พันบาท) |

|  | งบการเงินรวม | งบการเงิน         เฉพาะกิจการ |

| ยอดคงเหลือ ณ วันที่ 1 มกราคม 2554 - หลังการปรับปรุง | 16,059,261 | 14,715,326 |

| ต้นทุนที่ดินและค่าพัฒนาที่ดินเพิ่มขึ้น | 3,723,922 | 3,658,884 |

| ต้นทุนงานก่อสร้างเพิ่มขึ้น | 3,093,012 | 2,827,923 |

| ต้นทุนการกู้ยืมที่ถือเป็นต้นทุนเพิ่มขึ้น | 31,636 | 29,294 |

| โอนจากที่ดิน อาคาร และอุปกรณ์ (หมายเหตุ 8) | 6,844 | - |

| โอนกลับค่าเผื่อผลขาดทุนจากการลดมูลค่าโครงการ | 507 | 507 |

| ต้นทุนขายอสังหาริมทรัพย์สำหรับงวด | (5,832,240) | (5,307,107) |

| ยอดคงเหลือ ณ วันที่ 30 กันยายน 2554 | 17,082,942 | 15,924,827 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

| ต้นทุนการกู้ยืมส่วนที่รวมเป็นต้นทุนของโครงการพัฒนาอสังหาริมทรัพย์เพื่อขาย(ล้านบาท) | 31.6 | 49.5 | 29.3 | 48.5 |

| อัตราการตั้งขึ้นเป็นทุน (ร้อยละ) | 3.8 - 5.8 | 4.3 - 5.5 | 3.8 - 5.5 | 4.3 - 5.0 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2554 | 31 ธันวาคม 2553 | 30 กันยายน 2554 | 31 ธันวาคม 2553 |

|  |  | (ปรับปรุงใหม่) |  | (ปรับปรุงใหม่) |

| มูลค่าสุทธิตามบัญชี (ล้านบาท) | 9,473 | 10,130 | 9,001 | 9,121 |



|  |  |  |  | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| บริษัท | ราคาทุน | ราคาทุน | ราคาทุน | เงินปันผลสำหรับงวด   เก้าเดือนสิ้นสุดวันที่ | เงินปันผลสำหรับงวด   เก้าเดือนสิ้นสุดวันที่ | เงินปันผลสำหรับงวด   เก้าเดือนสิ้นสุดวันที่ |

|  | 30 กันยายน | 30 กันยายน | 31 ธันวาคม | 30 กันยายน | 30 กันยายน | 30 กันยายน |

|  | 2554 | 2554 | 2553 | 2554 | 2554 | 2553 |

|  |  | (ตรวจสอบแล้ว) | (ตรวจสอบแล้ว) | (ตรวจสอบแล้ว) |  |  |

| บริษัท ศุภาลัย พรอพเพอร์ตี้               แมเนจเม้นท์ จำกัด | 24,977 | 24,977 | 24,977 | - | - | - |

| บริษัท หาดใหญ่นครินทร์ จำกัด | 105,370 | 105,370 | 105,370 | 47,765 | 47,765 | 14,330 |

| บริษัท ศุภาลัยอิสาน จำกัด | 331,325 | 331,325 | 331,325 | - | - | - |

| บริษัท ภูเก็ต เอสเตท จำกัด | 255,334 | 255,334 | 255,334 | - | - | - |

| รวม | 717,006 | 717,006 | 717,006 | 47,765 | 47,765 | 14,330 |

| หัก: ค่าเผื่อการด้อยค่าของเงินลงทุน | (130,911) | (130,911) | (130,911) |  |  |  |

| เงินลงทุนในบริษัทย่อย - สุทธิ | 586,095 | 586,095 | 586,095 |  |  |  |



|  | (หน่วย: พันบาท) | (หน่วย: พันบาท) |

|  | งบการเงินรวม | งบการเงิน   เฉพาะกิจการ |

| มูลค่าสุทธิตามบัญชี ณ วันที่ 1 มกราคม 2554 - หลังการปรับปรุง | 882,512 | 829,108 |

| ซื้อเพิ่มระหว่างงวด - ราคาทุน | 5,840 | 1,019 |

| ค่าเสื่อมราคาสำหรับงวด | (23,032) | (23,892) |

| มูลค่าสุทธิตามบัญชี ณ วันที่ 30 กันยายน 2554 | 865,320 | 806,235 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน | 31 ธันวาคม | 30 กันยายน | 31 ธันวาคม |

|  | 2554 | 2553 | 2554 | 2553 |

|  |  | (ปรับปรุงใหม่) |  | (ปรับปรุงใหม่) |

| มูลค่าสุทธิตามบัญชี (ล้านบาท) | 821 | 822 | 798 | 799 |



|  | (หน่วย: พันบาท) | (หน่วย: พันบาท) |

|  | งบการเงินรวม | งบการเงิน   เฉพาะกิจการ |

| มูลค่าสุทธิตามบัญชี ณ วันที่ 1 มกราคม 2554 - หลังการปรับปรุง | 400,756 | 188,040 |

| ซื้อเพิ่มระหว่างงวด - ราคาทุน | 19,655 | 13,219 |

| โอนไปต้นทุนโครงการพัฒนาอสังหาริมทรัพย์เพื่อขาย (หมายเหตุ 5) | (6,844) | - |

| จำหน่ายระหว่างงวด - มูลค่าสุทธิตามบัญชี ณ วันที่จำหน่าย | (118) | (102) |

| ค่าเสื่อมราคาสำหรับงวด | (38,335) | (18,006) |

| มูลค่าสุทธิตามบัญชี ณ วันที่ 30 กันยายน 2554 | 357,114 | 183,151 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน | 31 ธันวาคม | 30 กันยายน | 31 ธันวาคม |

|  | 2554 | 2553 | 2554 | 2553 |

|  |  | (ปรับปรุงใหม่) |  | (ปรับปรุงใหม่) |

| มูลค่าสุทธิตามบัญชี (ล้านบาท) | 282 | 298 | 136 | 140 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |  |

|  | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |  |

|  | 30 กันยายน 2554 | 30 กันยายน 2554 | 31 ธันวาคม 2553 | 30 กันยายน 2554 | 30 กันยายน 2554 | 30 กันยายน 2554 | 31 ธันวาคม 2553 |  |

|  |  | (ตรวจสอบแล้ว) | (ตรวจสอบแล้ว) | (ตรวจสอบแล้ว) |  | (ตรวจสอบแล้ว) | (ตรวจสอบแล้ว) | (ตรวจสอบแล้ว) |

| เงินกู้ยืมจากธนาคาร | 748,143 | 748,143 | 253,480 | 748,143 | 748,143 | 748,143 | 43 |  |

| หัก: ส่วนที่ถึงกำหนดชำระภายในหนึ่งปี | (12,309) | (12,309) | (151,448) | (12,309) | (12,309) | (12,309) | (43) |  |

| เงินกู้ยืมจากธนาคาร - สุทธิ | 735,834 | 735,834 | 102,032 | 735,834 | 735,834 | 735,834 | - |  |



|  |  | (หน่วย: พันบาท) |

|  | งบการเงินรวม | งบการเงิน   เฉพาะกิจการ |

| ยอดคงเหลือ ณ วันที่ 1 มกราคม 2554 - ตรวจสอบแล้ว | 253,480 | 43 |

| บวก: กู้เพิ่ม | 1,322,518 | 1,186,918 |

| หัก: จ่ายคืนเงินกู้ | (827,855) | (438,818) |

| ยอดคงเหลือ ณ วันที่ 30 กันยายน 2554 | 748,143 | 748,143 |



|  | (หน่วย: พันบาท) |

|  | งบการเงินรวม/          งบการเงินเฉพาะกิจการ |

| ยอดคงเหลือ ณ วันที่ 1 มกราคม 2554 - ตรวจสอบแล้ว | 4,137,137 |

| บวก:	ตัดจำหน่ายค่าใช้จ่ายในการออกหุ้นกู้ | 1,823 |

| ยอดคงเหลือ ณ วันที่ 30 กันยายน 2554 | 4,138,960 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

|  |  | (ปรับปรุงใหม่) |  | (ปรับปรุงใหม่) |

| ภาษีเงินได้ปัจจุบัน | 279,725 | 107,864 | 264,808 | 102,410 |

| ผลทางภาษีจากการเปลี่ยนแปลงในสินทรัพย์ภาษีเงินได้รอการตัดบัญชี | (4,192) | (34,847) | (3,577) | (35,544) |

| ภาษีเงินได้นิติบุคคลในงบกำไรขาดทุน | 275,533 | 73,017 | 261,231 | 66,866 |

| ภาษีเงินได้ที่รับรู้ในกำไรขาดทุนเบ็ดเสร็จอื่น | (137) | 232 | (137) | 232 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

|  |  | (ปรับปรุงใหม่) |  | (ปรับปรุงใหม่) |

| ภาษีเงินได้ปัจจุบัน | 972,695 | 680,394 | 887,491 | 627,932 |

| ผลทางภาษีจากการเปลี่ยนแปลงในสินทรัพย์ภาษีเงินได้รอการตัดบัญชี | 33,147 | (50,920) | 29,685 | (58,825) |

| ภาษีเงินได้นิติบุคคลในงบกำไรขาดทุน | 1,005,842 | 629,474 | 917,176 | 569,107 |

| ภาษีเงินได้ที่รับรู้ในกำไรขาดทุนเบ็ดเสร็จอื่น | (215) | 318 | (215) | 318 |



|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

|  |  | (ปรับปรุงใหม่) |  | (ปรับปรุงใหม่) |

| กำไรสำหรับงวด  (พันบาท) | 652,022 | 156,035 | 654,821 | 153,975 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 1,716,553 | 1,716,553 | 1,716,553 | 1,716,553 |

| กำไรต่อหุ้น (บาท/หุ้น) | 0.38 | 0.09 | 0.38 | 0.09 |



|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2554 | 2553 | 2554 | 2553 |

|  |  | (ปรับปรุงใหม่) |  | (ปรับปรุงใหม่) |

| กำไรสำหรับงวด  (พันบาท) | 2,218,015 | 1,446,658 | 2,164,814 | 1,401,644 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 1,716,553 | 1,716,553 | 1,716,553 | 1,716,553 |

| กำไรต่อหุ้น (บาท/หุ้น) | 1.29 | 0.84 | 1.26 | 0.82 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | ธุรกิจอสังหาริมทรัพย์ | ธุรกิจอสังหาริมทรัพย์ | โรงแรมและการบริหารจัดการ | โรงแรมและการบริหารจัดการ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2554 | 2553 | 2554 | 2553 | 2554 | 2553 | 2554 | 2553 |

|  |  | (ปรับปรุงใหม่) |  | (ปรับปรุงใหม่) |  | (ปรับปรุงใหม่) |  | (ปรับปรุงใหม่) |

| รายได้จากภายนอก | 2,941,799 | 1,042,363 | 21,935 | 16,285 | - | - | 2,963,734 | 1,058,648 |

| รายได้ระหว่างส่วนงาน | 300 | 300 | 782 | 782 | (1,082) | (1,082) | - | - |

| รายได้ทั้งสิ้น | 2,942,099 | 1,042,663 | 22,717 | 17,067 | (1,082) | (1,082) | 2,963,734 | 1,058,648 |

| กำไร (ขาดทุน) จากการดำเนินงานตามส่วนงาน | 928,890 | 256,130 | (5,184) | (8,666) | - | - | 923,706 | 247,464 |

| รายได้และค่าใช้จ่ายที่ไม่ได้ปันส่วน: |  |  |  |  |  |  |  |  |

| รายได้อื่น |  |  |  |  |  |  | 46,053 | 22,494 |

| ค่าใช้จ่ายทางการเงิน |  |  |  |  |  |  | (28,019) | (31,698) |

| ภาษีเงินได้นิติบุคคล |  |  |  |  |  |  | (275,533) | (73,017) |

| กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | (14,185) | (9,208) |

| กำไรสุทธิส่วนที่เป็นของผู้ถือหุ้นบริษัทฯ |  |  |  |  |  |  | 652,022 | 156,035 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | ธุรกิจอสังหาริมทรัพย์ | ธุรกิจอสังหาริมทรัพย์ | โรงแรมและการบริหารจัดการ | โรงแรมและการบริหารจัดการ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2554 | 2553 | 2554 | 2553 | 2554 | 2553 | 2554 | 2553 |

|  |  | (ปรับปรุงใหม่) |  | (ปรับปรุงใหม่) |  | (ปรับปรุงใหม่) |  | (ปรับปรุงใหม่) |

| รายได้จากภายนอก | 10,200,560 | 6,291,431 | 72,215 | 48,450 | - | - | 10,272,775 | 6,339,881 |

| รายได้ระหว่างส่วนงาน | 900 | 10,500 | 2,345 | 2,345 | (3,245) | (12,845) | - | - |

| รายได้ทั้งสิ้น | 10,201,460 | 6,301,931 | 74,560 | 50,795 | (3,245) | (12,845) | 10,272,775 | 6,339,881 |

| กำไร (ขาดทุน) จากการดำเนินงานตามส่วนงาน | 3,327,709 | 2,155,200 | (11,458) | (28,827) | - | (947) | 3,316,251 | 2,125,426 |

| รายได้และค่าใช้จ่ายที่ไม่ได้ปันส่วน: |  |  |  |  |  |  |  |  |

| รายได้อื่น |  |  |  |  |  |  | 102,733 | 75,975 |

| ค่าใช้จ่ายทางการเงิน |  |  |  |  |  |  | (100,450) | (67,443) |

| ภาษีเงินได้นิติบุคคล |  |  |  |  |  |  | (1,005,842) | (629,474) |

| กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | กำไรสุทธิส่วนของผู้มีส่วนได้เสียที่ไม่มีอำนาจควบคุมของบริษัทย่อย | (94,677) | (57,826) |

| กำไรสุทธิส่วนที่เป็นของผู้ถือหุ้นบริษัทฯ |  |  |  |  |  |  | 2,218,015 | 1,446,658 |



| เงินปันผล | อนุมัติโดย | เงินปันผลจ่าย | เงินปันผลจ่ายต่อหุ้น |

|  |  | (พันบาท) | (บาท) |

| เงินปันผลประจำปีสำหรับปี 2553 | ที่ประชุมสามัญผู้ถือหุ้น            เมื่อวันที่ 28 เมษายน 2554 | 514,878 | 0.30 |

| เงินปันผลระหว่างกาลสำหรับปี 2554 | ที่ประชุมคณะกรรมการบริษัทฯ เมื่อวันที่ 9 สิงหาคม 2554 | 600,789 | 0.35 |

|  |  | 1,115,667 | 0.65 |

|  |  |  |  |

| เงินปันผลประจำปีสำหรับปี 2552 | ที่ประชุมสามัญผู้ถือหุ้น         เมื่อวันที่ 21 เมษายน 2553 | 600,784 | 0.35 |

| เงินปันผลระหว่างกาลสำหรับปี 2553 | ที่ประชุมคณะกรรมการบริษัทฯ เมื่อวันที่ 10 สิงหาคม 2553 | 514,960 | 0.30 |

|  |  | 1,115,744 | 0.65 |